Karel Čapek

Karel Čapek (Tsjeggies: [ˈkarɛl ˈtʃapɛk] ⓘ; 9 Januarie 1890 – 25 Desember 1938) was 'n Tsjeggiese skrywer, dramaturg, kritikus en joernalis. Hy het veral bekend geword vir sy wetenskapfiksie, insluitend sy roman War with the Newts (1936) en toneelstuk R.U.R. (Rossum's Universal Robots, 1920), wat die woord robot bekendgestel het.Oxford English Dictionary: robot n2  Hy het ook baie polities gelaaide werke geskryf wat fokus op die sosiale onrus van sy tyd. Beïnvloed deur Amerikaanse pragmatiese liberalisme, het hy hom ten gunste van vrye uitdrukking beywer en sterk teen die opkoms van beide fascisme en kommunisme in Europa gekant.

Alhoewel hy sewe keer vir die die Nobelprys vir Letterkunde benoem is,  het Čapek dit nooit ontvang nie. Verskeie toekennings herdenk egter sy naam, soos die Karel Čapek-prys, wat elke tweede jaar deur die Tsjeggiese PEN-klub toegeken word vir literêre werk wat bydra tot die versterking of handhawing van demokratiese en humanistiese waardes in die samelewing. Hy het ook 'n sleutelrol gespeel in die stigting van die Tsjeggo-Slowaakse PEN-klub as deel van Internasionale PEN.Derek Sayer, The Coasts of Bohemia: A Czech History. Princeton University Press, 2000 , (pp. 22–23).

Čapek het net voor die Tweede Wêreldoorlog gesterf as gevolg van 'n lewenslange mediese toestand. Sy nalatenskap as 'n letterkundige was goed gevestig na die oorlog.

 Verwysings 

Kategorie:Tjeggiese skrywers
Kategorie:Geboortes in 1890
Kategorie:Sterftes in 1938